Sep 15,2016
ఎస్‌బీహెచ్‌కు రాజభాషా కీర్తి పురస్కారం
                నవతెలంగాణ : వాణిజ్యవిభాగం : భాషాభివృద్ధిలో భాగంగా స్టేట్‌బ్యాంక్‌ ఆఫ్‌ హైదరాబాద్‌కు రాజాభాషాకీర్తి పురస్కార అవార్డు లభించింది. టౌన్‌ ఆఫీషియల్‌ లాంగ్వేజ్‌ ఇంప్లిమెంటేషన్‌ కమిటీ(బ్యాంక్స్‌),హైదరాబాద్‌, ఎస్‌బీహెచ్‌ కన్వీనర్‌కు రిజియన్‌ 'సీ' కింద రెండో బహుమతిని భారతదేశ ప్రభుత్వం, హూం వ్యవహారాల, (అధికార భాషా విభాగం) ప్రకటించింది. ఈ అవార్డును రాష్ట్రపతి భవన్‌లో జరిగిన భాషాదినోత్సవం సందర్భంగా రాష్ట్రపతి ప్రణబ్‌ ముఖర్జీ చేతుల మీదుగా టీఓఎల్‌ఐసీ(బ్యాంక్స్‌) హైదరాబాద్‌ చైర్మన్‌, ఎస్‌బీహెచ్‌ మేనేజింగ్‌ డైరెక్టర్‌ శాంతనూ ముఖర్జీ అందుకున్నారు. ఈ సందర్భంగా ఆయన మాట్లాడుతూ...టీఓఎల్‌ఐసీ హింది భాషను బ్యాంకుల్లో ఉపయోగించేందుకు గానూ పెద్దఎత్తున ప్రచారం చేశామన్నారు. వివిధ రకాల పోటీలను నిర్వహించడంతో పాటు హింది 'భారతీ' పేరిట 6 నెలల మ్యాగజీన్‌ కూడా తీసుకొచ్చమన్నారు. అలాగే యూనివర్సిటీలు, కాలేజీలు, పాఠశాలలు విద్యార్థుల్లో కూడా హిందిపై పోటీలు నిర్వహించమని ముఖర్జీ తెలిపారు.సెమినార్స్‌, హింది వర్క్‌షాప్స్‌, కవి సమ్మేళనం లాంటి కార్యక్రమాలను టీఓఎల్‌ఐసీ చేసిందని ఆయన చెప్పారు. బ్యాంక్‌ సభ్యుల్లో హింది భాషా అభివృద్ధి ప్రచారంలో టీఓఎల్‌ఐసీ ఎంతో చురుకైనా పాత్ర వహించదన్నారు.
మీ స్నేహితులకు రికమెండ్ చెయ్యండి